EU finansira izgradnju mosta u Novom Sadu
Predstavnici Vlade Srbije i EU potpisali sporazum o finansiranju izgradnje Žeželjevog mosta u Novom Sadu
Predstavnici Vlade Srbije i Evropske unije potpisali su danas u Novom Sadu sporazum o korišćenju pretpristupnih IPA fondova za 2009. godinu, kojima će biti finansirana gradnja novog Žeželjevog mosta u Novom Sadu, kao i osam programa iz oblasti zdravstva, civilnog sektora, obrazovanja i borbe protiv organizovanog kriminala. Potpredsednik Vlade Srbije Božidar Đelić i šef delegacije Evropske unije u Srbiji ambasador Vensan Dežer potpisali su sporazum o finansijskoj pomoći EU Srbiji u vrednosti od 70,5 miliona evra, a deo tog novca je namenjen i za izgradnju novog Žeželjevog mosta u Novom Sadu. Kako je istakao Dežer ovaj sporazum znači i rešenost Brisela da pomogne Srbiji kako bi svakog dana, makar po malo, bila bliža Uniji: rekao je potpredsednik Vlade Srbije, Božidar Djelić. Inače, novi Žeželjev most biće replika starog koji je izgrađen 1961. a jedina razlika je to što će lukovi po obodima mosta, umesto od beto-na, sada biti od čelika. Tender za gradnju mosta biće raspisan u naredna tri meseca: istakao je predsednik Vlade Vojvodine Bojan Pajtić. Ovaj sporazum o pomoći Evropske unije, osim izgradnje Žeželje-vog mosta, predviđa i osam programa iz oblasti zdravstva, civilnog sek-tora, izbeglica, obrazovanja i borbe sa organizovanim kriminalom.